14.7.2009 Jurnalul Oficial al Uniunii Europene L 181/1 (Acte adoptate în temeiul Tratatelor CE/Euratom a căror publicare este obligatorie) REGULAMENTE REGULAMENTUL (CE) NR. 613/2009 AL CONSILIULUI din 6 iulie 2009 privind stabilirea coeficienților corectori care se aplică de la 1 iulie 2008 remunerațiilor funcționarilor, agenților temporari și agenților contractuali ai Comunităților Europene detașaţi în ţările terţe CONSILIUL UNIUNII EUROPENE, având în vedere Tratatul de instituire a Comunității Europene, având în vedere Statutul funcţionarilor Comunităților Europene şi Regimul aplicabil celorlalți agenți ai Comunităților, stabilite prin Regulamentul (CEE, Euratom, CECO) nr. 259/68 (), în special articolul 13 primul paragraf din anexa X, având în vedere propunerea Comisiei, întrucât: (1) Este necesar să se țină seama de evoluția costului vieţii în țările din afara Comunității și să se stabilească, în consecință, coeficienții corectori care se aplică de la 1 iulie 2008 remunerațiilor care se plătesc funcţionarilor, agenților temporari și agenților contractuali ai Comuni- tăţilor Europene detașați în ţările terțe, în moneda țării de detaşare. (2) Coeficienții corectori aplicați unor plăți în temeiul Regu- lamentului (CE) nr. 624/2008 al Consiliului () pot conduce la ajustări retroactive ale remunerațiilor, în sens pozitiv sau negativ. (3)  Ar trebui să se prevadă plata unor restanțe în cazul unei majorări a remunerațiilor ca urmare a aplicării noilor coeficienți corectori. (4)  Ar trebui să se prevadă recuperarea sumelor plătite în plus în cazul unei reduceri a remunerațiilor ca urmare a aplicării noilor coeficienți corectori pentru perioada dintre 1 iulie 2008 şi data intrării în vigoare a prezentului regulament. 36, 4.3.1968, p. 1. OL OL 172, 2.7.2008, p. 1. (5) Este necesar să se prevadă ca o eventuală recuperare să se limiteze la o perioadă de cel mult șase luni precedentă datei intrării în vigoare a prezentului regulament, iar efectele acesteia să poată fi distribuite pe o perioadă de cel mult douăsprezece luni de la data menţionată anterior, prin analogie cu prevederile privind coeficienții corectori aplicabili în cadrul Comunității remunerațiilor şi pensiilor funcționarilor şi celorlalți agenți ai Comuni- tăților Europene, ADOPTĂ PREZENTUL REGULAMENT: Articolul 1 Începând de la 1 iulie 2008, coeficienții corectori aplicabili remunerațiilor funcţionarilor, agenților temporari și agenților contractuali ai Comunităților Europene detaşați în țările terţe, care se plătesc în valuta țării în care sunt detașaţi, sunt cei indicați în anexa la prezentul regulament. Cursurile valutare utilizate pentru calcularea remunerațiilor respective se stabilesc în conformitate cu normele de punere în aplicare a Regulamentului financiar și corespund datei menționate la primul paragraf. Articolul 2 (1) Instituţiile efectuează plăţi retroactive în caz de majorare a remunerațiilor ca urmare a aplicării coeficienților corectori prevăzuți în anexă. (2) Instituţiile efectuează ajustări retroactive negative ale remunerațiilor în cazul de reducere a remunerațiilor ca urmare a aplicării coeficienților corectori prevăzuți în anexă pentru perioada cuprinsă între 1 iulie 2008 și data intrării în vigoare a prezentului regulament. Ajustările retroactive care presupun recuperarea unor sume plătite în plus se referă la o perioadă de cel mult șase luni anterioară datei intrării în vigoare a prezentului regulament. Recuperarea se repartizează pe o perioadă de cel mult două- sprezece luni de la data respectivă.